### Beslutningstema

I denne sag skal ny samarbejdsaftale for Det Sønderjyske Koordinationsudvalg gældende for 2023-2026 godkendes.

### Historik

Det Sønderjyske Koordinationsudvalg blev etableret efter kommunalreformen som et fælles forum mellem de fire sønderjyske kommuner, hvor sager af fælles interesse kan drøftes og koordineres.

Koordinationsudvalget har til formål at fremme det politiske og administrative samarbejde mellem de fire kommuner. Koordinationsudvalget har ingen beslutningskompetence.

### Sagsfremstilling

Det Sønderjyske Koordinationsudvalg består af de fire sønderjyske borgmestre og yderligere ét medlem af hvert af de fire kommunalbestyrelser. Koordinationsudvalget drøfter og koordinerer sager af fælles interesse. Kommunaldirektørerne er tilforordnede og deltager i koordinationsudvalgets fire årlige møder.

Ved udgangen af 2022 udløb den eksisterende 1-årige aftale for 2022, og udvalget har i løbet af 2022 drøftet indhold og form i en ny aftale. Den 21. december godkendte Det Sønderjyske Koordinationsudvalg en ny samarbejdsaftale for de kommende fire år.

Den nye samarbejdsaftale bygger videre på den eksisterende aftale. For at sikre kontinuitet lægger Koordinationsudvalget op til at gøre aftalen 4-årig, så den gælder for 2023-2026.

Samarbejdsaftalen indeholder en række fokusområder, der er opdelt i tre hovedoverskrifter:

* Udviklingsråd [adresse] (URS) og erhverv
* Destinationssamarbejdet
* Strategiske fokuspunkter

Hver af de tre hovedoverskrifter har nogle underemner, der fremgår af samarbejdsaftalen.

Koordinationsudvalget ønsker at sikre en strategisk retning for arbejdet i udvalget og vil i den forbindelse fremover have et årshjul, der skal bidrage til at temasætte forskellige emner, der har strategisk relevans for udvalgets arbejde.

### Kommunaldirektøren indstiller,

at samarbejdsaftalen for Det Sønderjyske Koordinationsudvalg gældende for 2023-2026 godkendes, og

at indstillingen videresendes til Kommunalbestyrelsen.

Beslutning fra Økonomiudvalget, 22. marts 2023, pkt. 13:

Indstillingen anbefales.

### Beslutning

Indstillingen godkendt.